
		Xubileu, para anunciar o ano de graza

1. VER: Chega o Xubileu
- Cada 25 anos celébrase un “xubileu”, un ano de graza para festexar que temos a Deus que nos enviou ao mundo a Xesús e que queremos acoller o seu amor e a súa misericordia. Xubileu significa, alegría, xúbilo. Miremos o cartel de Fano onde nos di que “Xubileu” procede do hebreo “yobel”, un son típico que emite o corno usado para anunciar o inicio dun ano especial. O papa Francisco explica o Xubileu 2025 na Bula “Spes non confundit” como unha “ocasión de renovar a esperanza”, sendo “Peregrinos de esperanza”. Como? Nos números 8-18 fálanos de construír a paz, transmitir a vida, acompañar a presos, enfermos, novos, migrantes, anciáns e pobres. 
Que é un Xubileu? 
Como contaxiar esperanza ao noso redor?

2. XULGAR: Xesús anuncia o ano de graza
- No evanxeo de hoxe, Lucas descóbrenos que escribiu o seu evanxeo para que “coñezades a solidez dos ensinos que recibistes”. Logo cóntanos que Xesús entrou na sinagoga da súa vila, abriu o libro de Isaías e leu “O Espírito envioume a evanxelizar os pobres, a proclamar aos cativos a liberdade”… “ Hoxe cúmprese isto”. 

QUE NOS QUERE DICIR?
- Escoitamos palabras que non nos gustan: “cala”, “veña”… Outras nos animan: “es xenial”, “quérote moito”. Cales nos dirá Xesús? 
- Xesús vén anunciar a Boa Noticia, a realizar o seu programa de vida que é evanxelizar os pobres, liberar os cativos, dar a vista aos cegos…, ou sexa, traer xubilo, alegría, esperanza. Cada día no Evanxeo dános unha Palabra de esperanza. Pero, como Xesús, temos unha misión: vivir esa Palabra, facela realidade, curar, sandar, liberar, ou sexa facer que a Biblia non sexa só un libro interesante senón unha forma de vida. 
- Este domingo é o Domingo da Palabra de Deus. Valorémola, coñezámola, escoitémola, oremos con ela, vivámola e atoparemos a luz, a forza, as palabras do mesmo Deus. Neste ano santo xubilar, en que soa o corno e oímos o son do yobel, alegrémonos, sexamos peregrinos de esperanza en 2025 e sempre! 

Que che está pedindo Xesús de cara ao Xubileu?

3. ACTUAR: Vive a Palabra, leva boas noticias
- Visita os enfermos, comparte o que tes, regala algo do teu tempo, enxuga unha bágoa. E o teu nome estará escrito no libro da vida. ...E Xesús será boa noticia para alguén... E a Palabra cumprirase hoxe para alguén... 

LECTURAS
NEHEMÍAS 8,2-4a.5-6.8-10: Leron o libro da Lei, explicando o sentido.
Por aqueles días, o día primeiro do mes sétimo, o sacerdote Esdras trouxo o libro da lei ante a comunidade: homes, mulleres e cuantos tiñan uso de razón. Leu o libro na praza que está diante da Porta da auga, desde a mañá ata o mediodía, ante os homes, as mulleres e os que tiñan uso de razón. Todo o pobo escoitaba con atención a lectura da lei. 
O escriba Esdras púxose en pé sobre unha tribuna de madeira levantada para a ocasión. Esdras abriu o libro en presenza de todo o pobo, de modo que toda a multitude podía velo; ao abrilo, o pobo enteiro púxose de pé. Esdras bendixo o Señor, o Deus grande, e todo o pobo respondeu coas mans levantadas: «Amén, amén». Logo inclináronse e adoraron o Señor, rostro en terra. 
Os levitas leron o libro da lei de Deus con claridade e explicando o seu sentido, de modo que entendesen a lectura. 
Entón, o gobernador Nehemías, o sacerdote e escriba Esdras, e os levitas que instruían o pobo dixeron a toda a asemblea: «Este día está consagrado ao Señor, voso Deus: Non esteades tristes nin choredes» (e é que todo o pobo choraba ao escoitar as palabras da lei). 
E engadiron: «Andade, comede boas talladas, bebede viño doce e enviade porcións a quen non ten, pois é un día consagrado ao noso Deus. Non esteades tristes, pois o gozo no Señor é a vosa fortaleza». 
   Palabra do Señor. 


SALMO 18:  As túas palabras, Señor, son espírito e vida.


1 CORINTIOS 12,12-14.27: (BREVE) Vós sodes o corpo de Cristo, e cada un é un membro.

LUCAS 1,1-4; 4,14-21: Hoxe cumpriuse esta Escritura.


	
Narrador: Ilustre Teófilo: Debido a que moitos emprenderon a tarefa de compoñer un relato dos feitos que se cumpriron entre nós, como nolos transmitiron os que foron desde o principio testemuñas oculares e servidores da palabra, tamén eu resolvín escribirchos pola súa orde, despois de investigalo todo dilixentemente desde o principio, para que coñezas a solidez dos ensinos que recibiches. 
         Naquel tempo, Xesús volveu a Galilea coa forza do Espírito; e a súa fama estendeuse por toda a comarca. Ensinaba nas sinagogas, e todos o encomiaban. Foi a Nazaré, onde se criou, entrou na sinagoga, como era o seu costume os sábados, e púxose en pé para facer a lectura. Entregáronlle o rolo do profeta Isaías e, desenrolándoo, atopou a pasaxe onde estaba escrito: 

Xesús: -«O Espírito do Señor está sobre min, porque el me unxiu. Envioume a evanxelizar os pobres, a proclamar aos cativos a liberdade, e aos cegos, a vista; a poñer en liberdade os oprimidos; a proclamar o ano de graza do Señor». 

Narrador: E, enrolando o rolo e devolvéndoo ao que o axudaba, sentou. Toda a sinagoga tiña os ollos cravados nel. E el comezou a dicirlles: 
Xesús: -«Hoxe cumpriuse esta Escritura que acabades de oír». 

Palabra de Deus.                                    

(Narrador-Xesús)

1. VER: Chega o Xubileu

 

-

 

Cada 25 anos celébrase un “xubileu”, un ano de graza 

para festexar que temos a Deus que nos enviou ao 

mundo a Xesús e

 

que queremos acoller o seu amor e a 

súa misericordia. Xubileu significa, alegría, xúbilo. 

Miremos o cartel de Fano onde nos di que “Xubileu” 

procede do hebreo “yobel”, un son típico que emite o 

corno usado para anunciar o inicio dun ano especial. O 

papa F

rancisco explica o Xubileu 2025 na Bula 

“Spes non 

confundit”

 

como unha “ocasión de renovar a 

esperanza”, sendo 

“Peregrinos de esperanza”.

 

Como? 

Nos números 8

18 fálanos de construír a paz, transmitir 

a vida, acompañar a presos, enfermos, novos, 

migrantes, anciáns e pobres.

 

 

Que é un Xubileu? 

 

Como contaxiar esperanza ao noso redor?

XULGAR: Xesús anuncia o ano de graza

 

-

 

No evanxeo de hoxe, Lucas descóbrenos que escribiu o 

seu evanxeo para que 

“coñezades a solidez dos ensinos 

que recibistes”.

 

Logo cóntanos que Xesús entrou na 

sinagoga da súa vila, abriu o libro de Isaías e leu 

